Worcester F 80 Distinctiones

165 Oblatio placet Deo

Oblatio placet Deo si offerens sit mundus quo ad seipsum sicut cibus paratus a munda manu, [2] Paral. 30[:15]: *Sacerdotes* et *Leuite* sancti *optulerunt* hostiam *in domo Domini.*

¶ Item si sit iustus quo ad proximum, Eccli. 35[:8]: Deprecacio *iusti impinguat altare*. Item, si sit deuotus quo ad Deum, sicut dulcedo cantus, Psal. [65:15]: *Holocausta medullata offeram* *tibi cum insenso*.

¶ Econtra displicet oblacio ratione efficientis. Si offerens sit immundus quo ad se sicut patet de oblacione meretricis vel leprosi, Ysai. 1[:13, 15]]: *Ne offeretis vltra sacrificium frustra*,[[1]](#footnote-1) et sequitur, *manus vestre sanguine sunt plene*.

¶ Secundo, si sit iracundus quo ad proximum, sicut non placet munus inimici, Matt. [5:23]: *Si offers munus tuum ad altare,* etc. Tercio, si sit indeuo-

/fol. 271vb/

tus quo ad Deum, quod non placet quod fit [2 Cor. 9:7]: *Ex tristicia aut ex necessitate*. Ysai. vltimo [66:3]: *Qui offert oblacionem*, etc.

¶ Item, ratione materie placet oblacio si fiat de suo non de alieno, Eccli. 14[:11]: *Si habes benefac*. Secundo, si sit electum non prauum, Num. 18[:29]: *Omnia que offertis ex decimis optima et electa erunt*. Tercio si sit mundus et purum, Num. 28[:31]: *Immaculata offeretis omnia*.

¶ Econtra displicet oblacio ratione materie, si offeratur alienum, Eccli. 34[:24]: *Qui offert sacrificium* de *substancia* pauperis, *quasi qui victimat filium in conspectu patris*. Secundo, si sit prauum, id est, de peiori, Eccli. 35[:14]: *Noli offerre munera praua*. Tercio, si sit immundum sicut fetor displicet olfactum, Deut. 23[:18]: *Non* offeretis *mercedem prostibuli*. Luc. 23[:36]: *Milites* *acetum* offerebant.

¶ Tercio, placet oblacio ratione forme, si offeratur ordinate, scilicet, quod homo primo offerat se deinde sua. Si oportune, id est, tempore debito et apto, scilicet, iocunde et prompte.

¶ Econtra ratione forme displicet si fiat inordinate ut si consequens precedat antecedens, Gen. 4[:3]: Optulit *Cayn de* fructibus *terre* sed non se per prius. Secundo, si fiat inoportune, sicut oblacio penitencie non placet post mortem, allegacio post sentenciam diffinitiuam, uel fructus collectio ante tempus, [1] Reg. 15[:12], dixit Saul optuli *holocaustum Domino*, sed redarguitur quia ante tempus. Tercio, si sit inuoluntarium. Nam coacta seruicia non placent, Exod. 25[:2]: *Ab omni homine qui offeret vltroneus, accipietis* primicias, quasi dicens, non ab aliis.

¶ Quarto, placet oblacio ratione finis, si fiat ad honorem Domini, Matt. 2[:11]: *Procidentes adoraverunt*. Secundo, si fiat ad delendum preteritum peccatum, Job vltimo [42:8]: *Offerte pro vobis holacaustum*. Tercio, si fiat ad precauendum futurum, Job 1[:5]: *Consurgens diluculo, offerebat per singulis, ne forte*.

¶ Econtra, ratione finis displicet oblacio ut si fiat ad honorem ydolorum, ad vindicam iniuriarum, ad habendum abundanciam temporalium, Prou. 21[:27]: *Hostie impiorum abhominabiles*, que *offeruntur ex scelere*.

¶ Item homo habet triplicem substanciam: corporalem, spiritualem, temporalem, et quolibet istorum debet offere spiritualiter Deo quia temporalia, Psal. [65:15]: *Offeram tibi boues cum hircis*, id est, corpus. Miche. 6[:6]: *Dignum offeram Domino*

/fol. 272ra/

*curuabo genu*. Animam, Psal. [50:19]: *Sacrificum Deo Spiritus contribulatus*.

1. frustra ] Lambeth, F 128 *corr*. vltra F 80. [↑](#footnote-ref-1)